Bibi Baskin

She aa-hebbeyder claare radio as çhellveeish marish Raidió Teilifís Éireann (RTÉ) ee Olive "Bibi" Baskin (ruggit er 19 Boaldyn 1952). Myrane lesh yn obbyr eck marish RTÉ ren ee obbraghey myr earisheyr as screeudeyr son earishlioaryn as pabyryn-naight. Ec y traa t'ayn t'ee stiurey thie oast as thie goaldagh eiraghtagh ayns Alleppey, Kerala, yn Injey.

Daag Baskin RTÉ ayns ny 1990yn as ren ee goll gys Sussex Heear, Sostyn, raad ren ee tannaghtyn ayn feie queig bleeaney gobbraghey er shaleeyn eigsoylagh as, tra v'ee smooinaghtyn er y chied cheim elley, ren ee toshiaghey lioar y screeu. Va anaase mooar eck 'sy vedshin as 'sy teaystey Ayurvedagh as ren ee goll er turrys gys Kerala, faggys da Madras, raad ren ee feddyn shellooghys va jeeaghyn magh er traie aalin. Jiu, t'ee cummal ayn as t'ee coontey dy vel Kerala ny voayl mie er yn oyr dy vel ram keimyn as boodeeyssyn ayn, goaill stiagh Hindooyn, Creesteenyn as Ewnyn, red nagh vel cosoylagh rish y voayl dooie eck ayns Ard an Rátha, Coontae Ghoon ny Ghoal.

Ta'n Yernish ghlen eck as ren ee obbraghey myr ynseyder y çhengey ec toshiaght y choorse-bea eck. She briw v'ee er claare RTÉ, Fáilte Towers, 'sy vlein 2008. She pohllder y çheshaght-ghiastyllagh Plan Ireland ee.

Ronney:Ruggyryn 'sy vlein 1952
Ronney:Feallee vio
Ronney:Feallee ass Ard an Rátha
Ronney:Screeudeyryn bwoirrin Yernagh
Ronney:Ynseyderyn scoill Yernagh
Ronney:Earisheyryn bwoirrin Yernagh
Ronney:Çhebbeyderyn radio bwoirrin Yernagh
Ronney:Çhebbeyderyn çhellveeish bwoirrin Yernagh
Ronney:Çhebbeyderyn RTÉ